b"\n_START_ARTICLE_\nPRAMAC\n_START_PARAGRAPH_\nPRAMAC er et europeisk konsern med hovedsete i Casole d'Elsa i Toscana, Italia med fabrikker over hele verden. Selskapet er en av verdens ledende produsenter av str\xc3\xb8maggregater i st\xc3\xb8rrelsesorden 1-3360 kVA, samt ogs\xc3\xa5 en betydelig akt\xc3\xb8r innen fornybar energi og internt h\xc3\xa5ndteringsmateriell._NEWLINE_Selskapet er et aksjeselskap og er notert p\xc3\xa5 Borsa Italiana, en del av London Stock Exchange Group. Varemerket PRAMAC er kjent for den skarpe gr\xc3\xb8nne fargen de har p\xc3\xa5 alle sine produkter, ikke ulikt det de norske selskapene Bring og #Ruter har opprettet de senere \xc3\xa5r.\n_START_SECTION_\nHistorie\n_START_PARAGRAPH_\nMario Campinoti og Spartaco Benini startet p\xc3\xa5 midten av 1960-tallet selskapet L'Europea. Hensikten var produksjon av byggevarer for det lokale markedet. I 1988 overtok L'Europea aksjemajoriteten i selskapet Lifter og i 1994 ble de fusjonert til det nye selskapet PRAMAC, hvor ogs\xc3\xa5 GMI ble innlemmet i 2001._NEWLINE_PRAMAC har lenge v\xc3\xa6rt en av verdens ledende produsenter av sm\xc3\xa5 (PRAMAC Power Systems) og store (PRAMAC Power Engineering) str\xc3\xb8maggregater og i 2005 ble Atlas Copco sin produksjon av stasjon\xc3\xa6re str\xc3\xb8maggregater innlemmet i divisjonen PRAMAC Power Engineering. \xc3\x85ret etter ble PRAMAC Lab stiftet og i 2007 fant b\xc3\xb8rsnoteringen sted, hvorp\xc3\xa5 man samtidig fikk st\xc3\xb8rre fokus p\xc3\xa5 fornybar energi og startet med produksjon av solcellepaneler og vindm\xc3\xb8ller i et nytt selskap kalt PRAMAC Swiss. I 2008 valgte man \xc3\xa5 g\xc3\xa5 tilbake til navnet PRAMAC Lifter for sine produkter innen internt h\xc3\xa5ndteringsmateriell. Det amerikanske selskapet Powermate, en ledende produsent av mindre str\xc3\xb8maggregater, ble overtatt i 2008 og innlemmet i divisjonen PRAMAC Power Systems."